**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL** **LEIDIMO ATLIKTI PASTATO MOKYKLOS SU GYDYMO IR GYVENAMOSIOS PASKIRTIES PATALPOMIS DEBRECENO G. 48, KLAIPĖDOJE, REKONSTRUKCIJĄ IR PAKEISTI PASTATO PASKIRTĮ“**

**1. Sprendimo projekto esmė, tikslai ir uždaviniai.**

Šiuo sprendimu Klaipėdos miesto savivaldybės taryba (toliau – Taryba) leidžia Lietuvos sutrikusio intelekto žmonių globos bendrijai „Klaipėdos viltis“ (toliau – Bendrija) pagal parengtą ir suderintą Mokyklos paskirties pastato patalpų (nuo 2-20 iki 2-30 ir nuo 4-17 iki 4-25), keičiant į gyvenamąją paskirtį, Klaipėdos m., Debreceno g. 48, rekonstravimo projektą atlikti pagal panaudos sutartį naudojamo turto – Debreceno g. 48, Klaipėda (unikalus Nr. 2196-9002-2013, pažymėjimas plane – 1C3p) rekonstrukciją (vykdant rekonstrukcijos darbų užsakovo funkcijas) ir pakeisti paskirtį iš mokslo į gyvenamąją.

**2. Projekto rengimo priežastys ir kuo remiantis parengtas sprendimo projektas.**

Bendrija pateikė Klaipėdos miesto savivaldybės administracijai prašymą leisti atlikti rekonstrukciją pagal panaudos sutartį naudojamame Klaipėdos miesto savivaldybei nuosavybės teise priklausančiame mokslo paskirties pastate Debreceno g. 48, Klaipėdoje, ir pakeisti šio pastato paskirtį iš mokslo į gyvenamąją.

Bendrija projekto įgyvendinimo metu planuoja sukurti naują Bendrijos valdomo pastato infrastruktūrą: perstatyti vidinės trečiojo aukšto patalpų pertvaras, pritaikant jas buities vedimui, įrengti avarinio nusileidimo laiptinę. Rekonstravimo projektas apima pietinio korpuso antrą ir trečią aukštus, kurie iš abiejų pusių blokuojasi su kitais korpusais. Patalpose planuojama įrengti devynis vienviečius gyvenamuosius kambarius su tualetais ir dušais, patalpas užimtumui ir laisvalaikiui organizuoti, valgomąjį su virtuve, pritaikyta neįgaliųjų poreikiams, kineziterapijos salę, skalbyklą ir patalpą socialiniam darbuotojo/slaugytojo padėjėjui.

Pagal Klaipėdos miesto savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo, patvirtinto Tarybos 2012 m. sausio 27 d. sprendimu Nr. T2-29, 17 punktą, panaudos gavėjas gali atlikti panaudai perduoto turto kapitalinį remontą ar jo rekonstrukcijos darbus tik Tarybai priėmus sprendimą leisti jį rekonstruoti.

**3. Kokių rezultatų laukiama.**

Bendrija galės atlikti mokslo paskirties pastato, Debreceno g. 48, Klaipėdoje, (unikalus Nr. 2196-9002-2013, pažymėjimas plane – 1C3p) rekonstrukciją (vykdant rekonstrukcijos darbų užsakovo funkcijas) ir pakeisti paskirtį iš mokslo į gyvenamąją.

Bendrija planuoja gerinti Klaipėdos regiono šeimų, prižiūrinčių/globojančių neįgalius asmenis, linkusius į agresiją ar turinčius kito pobūdžio negalią, situaciją. Patalpos bus pritaikytos ilgalaikės ir trumpalaikės socialinės globos, atokvėpio paslaugoms teikti.

**4. Sprendimo projekto rengimo metu gauti specialistų vertinimai.**

Nėra.

**5. Lėšų poreikis sprendimo įgyvendinimui.**

Šio sprendimo įgyvendinimui lėšos poreikis nėra nurodytas.

**6. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma. Teigiamos pasekmės – Lietuvos sutrikusio intelekto žmonių globos bendrijai „Klaipėdos viltis“ pagerins Klaipėdos regiono šeimų,

prižiūrinčių/globojančių neįgalius asmenis, linkusius į agresiją ar turinčius kito pobūdžio negalią, situaciją.

Teikiame svarstyti šį sprendimo projektą.

PRIDEDAMA:

1. Nekilnojamojo turto registro centrinio duomenų banko išrašas, 3 lapai;

2. Lietuvos sutrikusio intelekto žmonių globos bendrijos „Klaipėdos viltis“ 2018 m. kovo 6 d. raštas Nr. KV2-26 „Dėl socialinių paslaugų infrastruktūros plėtros“ su priedu, 3 lapai.

Turto skyriaus vedėjas Edvardas Simokaitis